《晚春宴》
宋代·韦道逊

日斜宾馆晚，春轻麦候初。
檐暄巢幕燕，池跃戏莲鱼。
石声随流响，桐影傍岩疏。
谁能千里外，独寄八行书。

作者简介：韦道逊，京兆杜陵人。曾祖肃，随刘义真渡江。祖崇，自宋入魏，寓居河南洛阳，官至华山太守。道逊与兄道密、道建、道儒并早以文学知名。道逊，武平初尚书左中兵，加通直散骑侍郎，入馆，加通直常侍。《全唐诗》收《晚春宴》诗1首，列为世次爵里无考作者。按韦道逊，《北齐书》卷四五有传，为京兆杜陵（今陜西长安县东北）人，寓居河南洛阳。早以文学知名。北齐后主武平初任尚书左中兵，加通直散骑侍郎。入馆，加通直常侍。卒年不详。《全唐诗》误作唐人收入。